Predkladadacia správa

	Návrh   záverečného   účtu   za   rok   2005  predkladá   Úrad   verejného  obstarávania 
na  základe  smernice Ministerstva financií Slovenskej republiky zo dňa 14. decembra 2005 na  vypracovanie  návrhov  záverečných  účtov   rozpočtových  kapitol,  štátnych  fondov  a na vypracovanie návrhu záverečného účtu verejnej správy.

Návrh záverečného účtu je upravený v súlade metodickým usmernením úradu vlády a v zmysle § 29 ods. 4 zákona č. 523/2004 Z. z. o rozpočtových	pravidlách verejnej správy a o zmene a doplnení niektorých zákonov.

Úrad  pre  verejné  obstarávanie vznikol na základe uznesenia vlády č. 1054/1999 ako ústredný orgán štátnej správy s kompetenciami  pre oblasť verejného a koncesného obstarávania, pre výkon dohľadu nad verejným obstarávaním vrátane riešenia námietok proti postupu obstarávateľa, výkon dohľadu nad koncesným obstarávaním, vydávanie Vestníka verejného obstarávania, vedenie zoznamu podnikateľov a pre prípravu odborne spôsobilých osôb na verejné obstarávanie.

Úrad je rozpočtovou organizáciou a je svojimi príjmami a výdavkami napojený na štátny rozpočet na úrovni rozpočtovej kapitoly.

Základom pre zostavenie záverečného účtu kapitoly je vyhodnotenie výsledkov hospodárenia vychádzajúceho z ročných finančných a účtovných výkazov spracovaných v rámci ročnej účtovnej závierky v metodike platnej rozpočtovej klasifikácie. Súčasťou predkladaného materiálu sú i tabuľkové prehľady týkajúce sa celkového prehľadu príjmov a výdavkov rozpočtovej kapitoly 33 –Úradu pre verejné obstarávanie za rok 2005. Záverečným účtom sa uzatvára ročné rozpočtové hospodárenie kapitoly.

Materiál má informatívny charakter.